

MESTO KOŠICE

**Materiál na rokovanie Mestského zastupiteľstva**

**v Košiciach**

|  |  |
| --- | --- |
| **Názov materiálu** | Prevod pozemkov v k. ú. Terasa formou zámeny medzi mestom Košice a Rímskokatolíckou cirkvou, farnosťou sv. Gorazda a spoločníkov z dôvodu hodného osobitného zreteľa |
| **Predkladá** | JUDr. Martin Petruško - námestník primátora mesta Košice |
| **Spracovateľ** | Oddelenie právne a majetkové MMK |
| **Dátum rokovania** | 09.02.2015 |
| **Číslo spisu** | A/2015/00478 |
| **Uznesenie** | MZ MR |

**Návrh na uznesenie**

Mestské zastupiteľstvo v Košiciach

v súlade s § 9a ods. 8 písm. e/ zákona č. 138/1991 Zb. o majetku obcí v znení neskorších predpisov a § 6 ods. 2 písm. b/ a § 29 ods. 1 písm. a/ b/ Štatútu mesta Košice

1. **s c h v a ľ u j e**

zámenu nehnuteľnosti vo vlastníctve mesta Košice :

– časti pozemku registra C KN parc.č. 545/1 - novovytvorená parc. č. 545/27, zastavané plochy a nádvoria s výmerou 82 m2 v k. ú. Terasa,

– časti pozemku registra C KN parc.č. 545/18 - novovytvorená parc. č. 545/26, zastavané plochy a nádvoria s výmerou 60 m2 v k. ú. Terasa,

– časti pozemku registra C KN parc.č. 545/21 - novovytvorená parc. č. 545/30, zastavané plochy a nádvoria s výmerou 188 m2 v k. ú. Terasa,

vytvorených na základe Geometrického plánu č. 178/2014 zo dňa 21.07.2014 overeného Okresným úradom Košice, katastrálnym odborom dňa 01.08.2014 pod č. 615/2014, vypracovaným spoločnosťou GEOTOP Košice, s.r.o. do vlastníctva Rímskokatolíckej cirkvi, farnosti sv. Gorazda a spoločníkov so sídlom Toryská 1/A, 040 11 Košice, IČO: 17146925,

za nehnuteľnosti vo vlastníctve Rímskokatolíckej cirkvi, farnosti sv. Gorazda a spoločníkov:

– častí pozemku registra C KN parc.č. 545/19 – novovytvorená parc. č. 545/25, zastavané plochy a nádvoria s výmerou 56 m2, novovytvorená parc. č. 545/28, ostatné plochy s výmerou 225 m2, novovytvorená parc. č. 545/29, zastavané plochy a nádvoria s výmerou 76 m2,

vytvorených na základe Geometrického plánu č. 178/2014 zo dňa 21.07.2014 overeného Okresným úradom Košice, katastrálnym odborom dňa 01.08.2014 pod č. 615/2014, vypracovaným spoločnosťou GEOTOP Košice, s.r.o. do vlastníctva Mesta Košice so sídlom Trieda SNP 48/A, 040 11 Košice, IČO: 00691135

s finančným vyrovnaním vo výške 243,24 € v prospech mesta Košice z dôvodu hodného osobitného zreteľa, ktorý spočíva v zosúladení vlastníctva a užívania pozemkov vo vlastníctve mesta Košice a Rímskokatolíckej cirkvi, farnosti sv. Gorazda a spoločníkov.

**Dôvodová správa k prevodu pozemkov v k. ú. Terasa medzi mestom Košice a Rímskokatolíckou cirkvou, farnosťou sv. Gorazda a spoločníkov formou zámeny z dôvodu hodného osobitného zreteľa**

Rímskokatolícka cirkev, farnosť sv. Gorazda a spoločníkov je vlastníkom kostola na parc. č. 545/20, zvonice na parc. č. 545/23, stavby na parc. č. 545/24 a pozemkov parc. č. 545/19 o výmere 4 397 m2 (dvorová časť), parc. č. 545/20 o výmere 1 296 m2, parc. č. 545/23 o výmere 19 m2 a parc. č. 545/24 o výmere 361 m2 v  k. ú. Terasa, ktoré sa nachádzajú v rámci ich čiastočne oploteného areálu na Triede SNP 56, v susedstve Magistrátu mesta Košice.

Rímskokatolícka cirkev, farnosť sv. Gorazda a spol. na základe predloženého GP č. 178/2014, zo dňa 18.07.2014 požiadala mesto Košice o úpravu hraníc pozemkov s mestom Košice formou zámeny a to: časti pozemku registra KN-C parc. č. 545/18 (novovytvorená parc.č. 545/26 o výmere 60 m2), časti parc. č. 545/1 (novovytvorená parc. č. 545/27 o výmere 82 m2) a časti parc. č. 545/21 (novovytvorená parc. č. 545/30 o výmere 182 m2) s celkovou výmerou 330 m2 v k. ú. Terasavo vlastníctve mesta Košice za časť pozemku KN-C parc. č. 545/19 (novovytvorené parc. č. 545/25 o výmere 56 m2, parc. č. 545/28 o výmere 225 m2, parc. č. 545/29 o výmere 76 m2) s celkovou výmerou 357 m2 v k. ú. Terasa vo vlastníctve cirkvi za účelom zosúladenia vlastníctva a užívania.

Dôvodom požadovanej zámeny je majetkovoprávne usporiadanie pozemku vo vlastníctve farnosti, na ktorom sa z časti nachádza verejné parkovisko a časť verejného chodníka z Toryskej ulice (novovytvorené parc. č. 545/25 a 545/29). Zámerom žiadateľa je aj majetkovoprávne usporiadanie pozemkov vo vlastníctve mesta, ktoré sú v dlhodobom užívaní cirkvi a tvoria vstup a okolie areálu kostola (novovytvorené parc. č. 545/26, 545/27 a 545/30).

Referát ÚHA mesta Košice uvádza, že v  zmysle platného Územného plánu HSA Košice sú predmetné parcely definované ako plocha mestského a nadmestského občianskeho vybavenia, z urbanistického a architektonického hľadiska referát ÚHA nemá námietky k zámene pozemkov, za podmienky zriadenia vecného bremena – práva prechodu a prejazdu cez pozemky č. 545/19 a 545/21. Vecné bremeno spočívajúce v práve prechodu a prejazdu, užívania nehnuteľnosti v rozsahu a spôsobom nevyhnutným na vykonávanie všetkých činností na zabezpečenie prevádzky, údržby a opravy stavby verejného osvetlenia cez pozemok parc. č. 545/19 v prospech mesta Košice bolo zriadené dňa 2.12.2014 zápisom v liste vlastníctva č. 12670.

Porada primátora dňa 25.8.2014 odporučila predložiť materiál o zámene pozemkov na rokovanie MR a MZ.

Majetková komisia MZ v Košiciach dňa 22.12.2014 odporučila predmetnú zámenu s finančným vyrovnaním vo výške 243,24 € v prospech mesta Košice. Rímskokatolícka cirkev s finančným vyrovnaním súhlasila.

Predmetná zámena bude predložená na rokovanie Mestského zastupiteľstva v Košiciach z dôvodu hodného osobitného zreteľa v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov, ktorý spočíva v zosúladení vlastníctva a užívania pozemkov vo vlastníctve mesta Košice a Rímskokatolíckej cirkvi, farnosti sv. Gorazda a spoločníkov.

Košice 22. 1. 2015

Vypracovala: Ing. Imrichová

referát nakladania s majetkom

**Zámena pozemkov v k. ú. Terasa medzi mestom Košice a Rímskokatolíckou cirkvou, farnosťou sv. Gorazda a spoločníkov z dôvodu hodného osobitného zreteľa**

**Zamieňajúci Mesto Košice Rímskokatolícka cirkev**

1. Katastrálne územie : Terasa Terasa

2. Parcely : časť KN-C č. 545/18, časť KN-C č. 545/19

(novovytvorená 545/26) (novovytvorené 545/25,

časť KN-C č. 545/1 545/28, 545/29)

(novovytvorená 545/27)

časť KN-C č. 545/21

(novovytvorená 545/30)

3. Výmera na zámenu: 330 m2 357 m2

4. Stanoviská

- referát ÚHA mesta Košice: nemá námietky s podmienkou zriadenia

vecného bremena práva prechodu cez parc. č. 545/18, 545/19 a 545/21

- referát dopravy: nemá námietky

- MČ Košice – Západ: nemá námietky

- Správa mestskej zelene v Košiciach: nemá námietky s podmienkou nutnej špecifikácie výmery zelene a spevnenej plochy na parc. č. 545/26, 545/27, 545/28 a 545/30

5. Cena podľa ZP zo dňa

12.11.2014: 17 595,60 € 17 472,36 €

t.zn. 53,32 €/m² t.zn. 53,32 €/m²

a 41,48 €/m²

6. Náklady na ZP : 120,- €

7. Minimálna cena v súlade

so Štatútom mesta Košice: 17 715,60 €

8. Rozdiel v hodnotách: 243,24 € v prospech mesta Košice